2008 Rhif 3094 (Cy.273)
ANIFEILIAID, CYMRULLES ANIFEILIAID
Rheoliadau Anffurfio (Triniaethau a Ganiateir) (Cymru) (Diwygio) 2008
Gwnaed 2 Rhagfyr 2008
Gosodwyd gerbron Cynulliad Cenedlaethol Cymru 29 Hydref 2008
Yn dod i rym 3 Rhagfyr 2008

Gweinidogion Cymru, o ran Cymru, yw'r awdurdod cenedlaethol priodol at ddibenion arfer y pwerau a roddwyd gan adran 5(4) o Ddeddf Lles Anifeiliaid 2006, ac maent yn gwneud y Rheoliadau canlynol drwy arfer y pwerau hynny.
2006 p. 45. Diffinnir yr awdurdod cenedlaethol priodol yn adran 62(1) o'r Ddeddf. Yn rhinwedd adran 162 o Ddeddf Llywodraeth Cymru 2006 (p.32) a pharagraff 30 o Atodlen 11 i'r Ddeddf honno, mae'r swyddogaethau hyn yn arferadwy gan Weinidogion Cymru.
Mae Gweinidogion Cymru wedi ymgynghori yn unol ag adran 5(5) o'r Ddeddf honno.
Yn unol ag adran 61(2) o'r Ddeddf honno, mae drafft o'r offeryn hwn wedi ei osod gerbron Cynulliad Cenedlaethol Cymru ac wedi ei gymeradwyo drwy benderfyniad a wnaed gan Gynulliad Cenedlaethol Cymru.